Pokimane
Imane Anys (arapski: إِيْمَان أَنِيْس‎ – Imān Anīs; rođena 14. maja 1996), poznatija po svojim pseudonimima Pokimane (fonetski: Pokimejn) ili skraćeno Poki, jest marokansko-kanadska Twitch-strimerka, Jutjuberka, gejmerka i internetska ličnost. Poki je najbolje poznata po svojim strimovima uživo na platformi Twitch, gdje ona pokazuje svoje iskustvo u videoigrama, ponajviše sa igrama League of Legends, Fortnite, Minecraft, Valorant i Among Us. Imane je također i član Offline TV-a, saradničke YouTube grupe sastavljene od kreatora sadržaja. Njeno ime Pokimane je sastavljeno od dvije riječi: Pok(i) što simbolizira igru Pokémon i Imane (arapski: إِيْمَان) što simbolizira njeno prvo ime. Iako se pravilno izgovara kao Pokiman, većina njenih fanova njen pseudonim izgovara kao Pokimejn, kao i zbog poštivanja autorskih prava zbog igre Pokémon čije se ime izgovara na sličan način. Od januara 2021., Imane je smještena kao 7. najpopularnija Twitch-ličnost sa 6,87 miliona pratilaca na platformi i dobije prosječno oko 20-ak hiljada gledalaca po strimu.